
ΑΠΟΦΑΣΕΙ Σ 

Αριθ.192168 (1) 


Τροποποίηση της 191943/21.10.99 απόφασης του 
Υπουργού Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 


β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. 1387/19.11.99 έγγραφο της Διοίκησης του 
ΟΑΕΔ. 

3. Την αριθμ. 191943/21.10.99 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Αθηνών (Γ.Ε. Καλλιθέας), 
αποφασίζουμε: 

Τροποποιούμε την αριθμ. 191943/21.10.99 απόφαση 
του Υπουργού Εργασίας και Κοινωνικών Ασφαλίσεων με 
την οποία συγκροτήθηκε η Επιτροπή Ν. Αθηνών (ΓτΕ Καλ¬ 
λιθέας) για τη χορήγηση Κάρτας Παραμονής περιορισμέ¬ 
νης χρονικής διάρκειας σε αλλοδαπούς κατά το μέρος 
που αφορά τον εισηγητή και τον αναπληρωτή αυτού και 
ορίζουμε την Παυλοπούλου Μαρία, προΐσταμένη του 
ΚΠΑ Καλλιθέας με αναπληρωτή τον Χρανιώτη Κων/νο, σε 
αντικατάσταση των Χρανιώτη Κων/νου και Ρίζου Κων/νου, 
αντίστοιχα. 

Κατά τα λοιπά, ισχύει η αριθ. 191943/99 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 1799 (2) 

Τροποποίηση ορίων μονίμου καταφυγίου άγριας ζωής 
στην περιοχή Δέλτα του Π. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 57 Ν. 2637/27.8.98 (ΦΕΚ 
200 Τεύχος Α'). 

2. Την αρ. 414985/29.11.1985 (ΦΕΚ 757 Τεύχος 
Β718.12.85) κοινή απόφαση Υφυπουργών Εθνικής Οικο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νομίας και Αναπλ. Υπουργού Γεωργίας «Μέτρα διαχείρι¬ 
σης της άγριας πτηνοπανίδας» 

3. Την αρ. 173300/2518/20.8.85 (ΦΕΚ 561 Τεύχος 
Β725.9.85) απόφαση Αναπλ. Υπ. Γεωργίας «περί ιδρύσε- 
ως μονίμων καταφυγίων θηραμάτων στην περιοχή Δέλτα 
Ν. Έβρου όπως τροποποιήθηκε με την αρ. 
79081/2926/2.8.91 (ΦΕΚ 674/Β77.8.91) απόφαση Αναπλ. 
Υπουργού Γεωργίας 

4. Την αρ. 8586/1838/30.3.1998 (ΦΕΚ 376 Τεύχος 
Β727.4.98) κοινή Υπουργική απόφαση «Μέτρα για την 
προστασία των υγροτόπων και φυσικών σχηματισμών 
στις εκβολές του ποταμού Έβρου και της ευρύτερης πε¬ 
ριοχής τους» 

5. Τις διατάξεις του Π.Δ. 94/93 (ΦΕΚ 40/Α722.3.93) «πε¬ 
ρί καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανο- 
μαρχιακού επιπέδου του Υπουργείου Γεωργίας». 

6. Τις διατάξεις του Ν. 2218/94 (ΦΕΚ 90/Α713.6.93) 
«ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις» όπως συμπληρώθηκε με το 
Ν. 2240/94 (ΦΕΚ 153/Α716.9.94) 

7. Το άρθρο 29Α του Ν. 1558/85 (ΦΕΚ 137/Α726.7.85) 
«Κυβέρνηση και Κυβερνητικά όργανα» που προστέθηκε 
με το άρθρο 27 του Ν. 2081/92 (ΦΕΚ 154/Α710.9.92). 

8. Το Ν. 2503/97 (ΦΕΚ 107/Α730.7.97) «Διοίκηση,Οργά¬ 
νωση, Στελέχωση Περιφέρειας ρύθμιση θεμάτων Τ.Α. και 
άλλες διατάξεις». 

9. Την αρ. 2776/19.6.98 απόφαση Γ.Γ.Π. Αν. Μακ. - Θρά¬ 
κης «Ανάθεση άσκησης αρμοδιοτήτων του Γ.Γ.Π. στον Γε¬ 
νικό Δ/ντη της Περιφέρειας και τους Προϊσταμένους των 
Δασικών Υπηρεσιών της Περιφέρειας». 

10. Την αρ. 2438/18.6.98 εισήγηση του Δασαρχείου 
Αλεξανδρούπολης 

11. Το αριθ. 962/26.3.1999 έγγραφο της Δ/νσης Δασών 
Ν. Έβρου, αποφασίζουμε: 

Τροποποιούμε - επεκτείνουμε τα όρια του μονίμου κα¬ 
ταφυγίου άγριας ζωής στη θέση «Δέλτα» του Π. Έβρου 
περιοχής Δήμων Φερών, Αλεξ/πολης και Τραϊανούπολης 
το οποίο ιδρύθηκε με την παραπάνω (3) απόφαση του Υπ. 
Γεωργίας αυξάνοντας την έκταση από 46.000 στρέμματα 
σε 66.000 στρέμματα εκ των οποίων 37.000 στρ. είναι χερ¬ 
σαία μερικώς δασοσκεπής έκταση και 29.000 στρ. υδάτι¬ 
νη επιφάνεια κατ’ επιταγή της παραπάνω (4) ΚΥΑ, η οποία 
πληροί τις προϋποθέσεις για κάλυψη των αναγκών του 
θηράματος και ορίζεται όπως παρακάτω περιγράφεται: 

Αρχίζει από το σημείο της ακτής όπου καταλήγει ο αγρο¬ 
τικός δρόμος που ξεκινά από το μέσον του οικισμού Απα¬ 
λός με κατεύθυνση Νότια και φθάνει μέχρι τη θάλασσα (ση¬ 
μεία 1 και Ια του συνημμένου χάρτη περιοχής Δέλτα Π. 
Έβρου κλίμακας 1: 50.000). Από το σημείο Ια με κατεύ¬ 
θυνση Βόρεια ακολουθώντας τον παραπάνω δρόμο μέχρι 
το σημείο που συναντά τη σιδηροδρομική γραμμή (σημείο 
2). Από το σημείο 2 ακολουθώντας τη σιδηροδρομική 
γραμμή προς Ανατολάς μέχρι του σημείου που διασταυ¬ 
ρώνεται η σιδηροδρομική γραμμή με το ρέμα που διαχωρί¬ 
ζει τις καλλιεργούμενες εκτάσεις με τον υπόλοιπο υγρο¬ 


βιότοπο (σημείο 3). Από το σημείο 3 ακολουθώντας το ρέ¬ 
μα με κατεύθυνση Νοτιοανατολική και στη συνέχεια Ανα¬ 
τολική φθάνει εκατό (100) περίπου μέτρα Βόρεια του γαρι- 
δοτροφείου (σημείο 4) όπου και η αρχή του καναλιού το 
οποίο ακολουθεί με κατεύθυνση Νοτιοανατολική τέμνει τα 
δύο ρέματα Αγνάντιας και Αριστείνου και συναντά τον κε¬ 
ντρικό δρόμο που οδηγεί στην παραλία (σημείο 5). Από το 
σημείο 5 ακολουθώντας το ίδιο κανάλι με κατεύθυνση Νο¬ 
τιοανατολική μέχρι του σημείου τομής καναλιού και ανα¬ 
χώματος που βρίσκεται Δυτικά του χειμάρου Λουτρών (ση¬ 
μείο 6). Από το σημείο 6 με κατεύθυνση Βορειοανατολική 
ακολουθώντας το ανάχωμα σε απόσταση περίπου 250 μ. 
φθάνει στο σημείο (7). Από το σημείο (7) με νοητή ευθεία 
και με κατεύθυνση Ανατολική τέμνει τον χείμαρο Λουτρών 
και φθάνει στο λυόμενο οίκημα το οποίο βρίσκεται στο Ανα¬ 
τολικό ανάχωμα του χειμάρου Λουτρών σημείο (8). Από το 
λυόμενο οίκημα ακολουθείτο εξωτερικό ανάχωμα του κα¬ 
ναλιού και σε απόσταση πενήντα (50) μ. με κατεύθυνση Βο¬ 
ρειοανατολική μέχρι το σημείο που το κανάλι χύνεται στην 
παλιά Μαρίτσα (θέση Κάλαβος και σημείο 9). Ακολουθεί 
την κοίτη της παλιάς Μαρίτσας μέχρι του Βόρειου αντλιο¬ 
στασίου (σημείο 10). Από το σημείο 10 στην αντίπερα όχθη 
στο Νότιο αντλιοστάσιο σημείο (11) ακολουθώντας την 
αποξηραντική τάφρο μέχρι τη συμβολή της με το εξωτερι¬ 
κό κανάλι της λίμνης «Παλουκιών» (σημείο 12) και από εκεί 
μέχρι το Κυνηγετικό περίπτερο (σημείο 13). Από το Κυνη¬ 
γετικό περίπτερο ακολουθώντας το ανάχωμα με κατεύ¬ 
θυνση Ανατολική φθάνει στο ύψος του ανατολικού άκρου 
της λιμνοθάλασσας Νυμφών (σημείο 14) την οποία και πε¬ 
ρικλείει μέχριτο Κυνηγετικό περίπτερο (σημείο 15). Στη συ¬ 
νέχεια και με κατεύθυνση προς Νότο ακολουθώντας την 
κοίτη της παλιάς Μαρίτσας μέχρι την θάλασσα και σε από¬ 
σταση από τη στεριά 1500 μ. (σημείο 16). Από το σημείο 16 
με κατεύθυνση Βορειοδυτική και σε αποστάσεις από τις νη¬ 
σίδες Καραβιού ξυράδι 1700μ. περίπου, Ασάνης 2300μ. πε¬ 
ρίπου, εκβολές Έβρου 1.000 μ. περίπου, Λίμνη Αβγανών 
1200μ. περίπου, παραλία Οικισμών Άνθειας - Απαλού 1100 
μ. περίπου, (ή ακολουθώντας την ισοβαθή των 6μ.) φθάνει 
στην προέκταση μέσα στη θάλασσα του δρόμου Απαλού - 
Παραλία όπου και η αρχή (σημεία 1 και 1 α). 

Η δίωξη των «επιβλαβών» θηραμάτων μέσα στο κατα¬ 
φύγιο ενεργείται σύμφωνα με τα άρθρα 4 παρ. 7 του Ν. 
177/75 και 3 της 414985/29.11.85 ΚΥΑ. 

Οι παραβάτες τιμωρούνται με τις ποινές που προβλέ- 
πονται από τα άρθρα 287 παρ. 9 και 18 του Ν .Δ. 86/69 «Δα¬ 
σικός Κώδικας» ή 9 παρ. 3 της 414985/29.11.85 ΚΥΑ «μέ¬ 
τρα διαχείρισης της άγριας πτηνοπανίδας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1999 
- 2000 . 

Καβάλα, 26 Νοεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΔΕΥΤΕΡΟ) 


Αριθ. 13693 (3) 

Σύσταση ιδίου Νομικού Προσώπου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΟΙΧΑΛΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 ΔΚΚ (Π.Δ. 410/95) «σύ¬ 
σταση νομικών προσώπων Ο.Τ.Α.». 

2. Τις διατάξεις του άρθρου 27 Ν. 2081/92 «Έλεγχος δα¬ 
πανών που προκαλούν οι κανονιστικές διοικητικές πρά¬ 
ξεις». 

3. Την αριθμ. 156/99 απόφαση Δημοτικού Συμβουλίου 
Οιχαλίας « Σύσταση Αθλητικού Οργανισμού στο Δήμο Οι- 
χαλίας», αποφασίζουμε: 

1. Συνιστάται στο Δήμο Οιχαλίας ίδιο Νομικό Πρόσωπο 
με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 01- 
ΧΑΛΙΑΣ». 

2. Σκοπός του Νομικού Προσώπου είναι: 

- Η δημιουργία και λειτουργία αθλητικών κέντρων, Γυ¬ 
μναστηρίων και χώρων αθλοπαιδιών έτσι που θα καλύ¬ 
πτονται οι αυξημένες ανάγκες για άθληση των συμπολι¬ 
τών μας. 

- Η ανάπτυξη του μαζικού λαϊκού αθλητισμού καλύπτο¬ 
ντας όλες τις ηλικίες, όλους τους χώρους, όλα τα ενδια¬ 
φέροντα και την καλλιέργεια φίλαθλου πνεύματος μακριά 
από φανατισμούς. 

- Για την επιτυχία των σκοπών του πρέπει να συνεργά¬ 
ζεται με τους ήδη αθλητικούς και κοινωνικούς φορείς, πα¬ 
ράγοντες του αθλητισμού καθώς και με Κρατικούς φο¬ 
ρείς, αθλητικούς συλλόγους, ενώσεις, ομοσπονδίες 
κ,λπ., να λειτουργήσουν επιτροπές κατά τομείς (διοργά¬ 
νωσης πρωταθλημάτων, Σχολικός Αθλητισμός, Σωματει¬ 
ακός Αθλητισμός κ.λπ). 

3. Όργανα Διοίκησης 

Ο Αθλητικός Οργανισμός του Δήμου Οιχαλίας διοικεί- 
ται από Διοικητικό Συμβούλιο, το οποίο συγκροτείται με 
απόφαση του Δημοτικού Συμβουλίου. 

- Το Διοικητικό Συμβούλιο του Αθλητ. Οργαν. με από¬ 
φασή του καταρτίζει ή τροποποιεί τον Οργανισμό Εσωτε¬ 
ρικής Υπηρεσίας καθώς και τους Κανονισμούς και Λει¬ 
τουργίας και Διαχείρισης, που εγκρίνονται με απόφαση 
του Δημοτικού Συμβουλίου Οιχαλίας. , 

4. Πόροι του Αθλητικού Οργανισμού. 

- Επιχορηγήσεις από το Δήμο. 

- Ενίσχυση από αρμόδιους Κρατικούς φορείς. 

- Ενίσχυση απότο Νομαρχιακό Συμβούλιο καιτηνΤΕΔΚ. 

- Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, εσόδων, εκδη¬ 
λώσεων κ,λπ. 

- Πρόσοδοι από δική του περιουσία. 

5. Περιουσιακά στοιχεία του Ν. Π. 

- Κάθε χώρος που θα παραχωρήσει στον Αθλητικό Ορ¬ 
γανισμό ο Δήμος, το Κράτος ή άλλος φορέας. 

- Τα οικοδομήματα, οι εγκαταστάσεις και τα κάθε φύσε- 
ως κτίρια που θα ανεγείρει για λογαριασμό του ο Δήμος 
και το Κράτος ή άλλος φορέας. 

6. Ο Αθλητικός Οργανισμός του Δήμου Οιχαλίας, σαν 
Ν.Π. θα χρησιμοποιεί δική του σφραγίδα κυκλική που θα 
φέρει χαραγμένες τις λέξεις ΕΛΛΗΝΙΚΗ ΔΗΜΟΚΡΑΤΙΑ, 
την επωνυμία και σύμβολο δύο πελαργούς στη φωλιά 
τους. · 

7. Θα στεγάζεται σε δικό του χώρο που θαπαραχωρη- 
θεί από το Δήμο Οιχαλίας για χρήση. 


8. Με απόφαση του Διοικητικού Συμβουλίου του Ν. Π. 
μπορούν να απονεμηθούντιμητικές διακρίσεις σε πολίτες 
ή αθλητές, οι οποίοι επί σειρά ετών προσέφεραν ανιδιο¬ 
τελούς τις υπηρεσίες τους στον Αθλητισμό. 

9. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν αυτός 
απουσιάζει ή κωλύεται από το νόμιμο αναπληρωτή του. 

10. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δε μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 1 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
Β. ΤΣΑΤΣΑΓΙΑΣ 

-♦- 

Αριθ. 14796 ( 4 ) 

Διορισμός μελών της Δ.Ε. Στρατιωτικών Επιτάξεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2240/94. 

2. Τις διατάξεις των άρθρων 32 και 33 του Ν. 4442/1929 
«Περί στρατιωτικών εισφορών και ναυλώσεων». 

3. Τις διατάξεις του Π .Δ. 115/84 «Περί διορισμού των με¬ 
λών της Διοικητικής Επιτροπής Στρατιωτικών Επιτάξε¬ 
ων». 

4. Τις διατάξεις του άρθρου 9 Ν. 1649 / 86 «Περί μετο- 
νομασίας των Διοικητικών Δικαστηρίων Στρατιωτικών 
Επιτάξεων, σε Διοικητικές Επιτροπές Στρατιωτικών Επι¬ 
τάξεων». 

5. Το αριθμ. Φ. 851/11/77680/6.10.99 έγγραφο της Με- 
ραρχίας Υποστήριξης με το οποίο προτείνονται νέα μέλη 
της Επιτροπής αυτής για το έτος 2000. 

6. Το αριθμ. 297/15.11.1999 έγγραφο του Πρωτοδικεί¬ 
ου Τρικάλων με το οποίο ορίζονται τα νέα μέλη Πρωτόδι¬ 
κες της ΔΕΣΕ για το έτος 2000. 

7. Ότι η θητεία των μελών της ΔΕΣΕ Νομού Τρικάλων, 
της αριθμ. 21133/29.12.98 λήγει στις 31.12.99, αποφασί¬ 
ζουμε: 

Α. Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων Νομού Τρικάλων τους: 

ΤΑΚΤΙΚΑ ΜΕΛΗ: 

α) Μαρία - Μάριον Δερεχάνη Πρωτόδικη του Πρωτοδι¬ 
κείου Τρικάλων. 

β) Περικλή Αλεξίου Πρωτόδικη του Πρωτοδικείου Τρι¬ 
κάλων. 

γ) Βασίλειο Τσουμήτα Ανχη (ΠΖ) της ΣΜΥ. 
δ) Γ«ώργιο Παπαγεωργίου Λγο (ΜΧ) της ΣΜΥ. 
ε) Ζαχαριουδάκη Άννα Προϊστάμενο της ΔΟΥ Τρικάλων 
ΑΝΑΠΛΗΡΩΜΑΤΙΚΑ ΜΕΛΗ: 
α) Ασήμω Πετροπούλου - Σαλάρτα Πρωτόδικης, 
β) Ειρήνη Γκορτσίλα Πρωτόδικης, 
γ) ΓεώργιοΤΙαπαγεωργίου Ιλχοςτης 2ΜΥ. 
δ) Κων/νο Μπολομύτη Λγο (ΠΖ) της ΣΜΥ. 
ε) Νόμιμο αναπληρωτή του Προϊσταμένου Δ.Ο.Υ. Τρι¬ 
κάλων. 

Β. Καθήκοντα Προέδρου της ΔΕΣΕ ασκεί ο αρχαιότε¬ 
ρος από τους Πρωτόδικες. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


27709 


Γ. Η θητεία των ανωτέρω μελών αρχίζει από 1.1.2000 και 
λήγει στις 31.12.2000. 

Δ. Γραμματέας ορίζεται η Βασιλική Ζήρα υπάλληλος 
της Δ/νσης Τ.Α. & Δ/σης Ν. Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Τρίκαλα, 30 Νοεμβρίου 1999 

Ο Γενικός Γ ραμματέας Περιφέρειας κ.α.α 
Ο Γενικός Διευθυντής 
ΘΩΜΑΣ ΦΙΛΟΣ 

-♦- 

Αριθ. 136551 (5) 

Σύσταση Νομικού Προσώπου με την επωνυμία «Γ Ενιαία 
Σχολική Επιτροπή 1ου ΤΕΕ, 2ου ΤΕΕ, ΙΕΚ και ΣΕΚ του 
Δήμου Αλμυρού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Τωνπαρ.8 - 15του άρθρου 5του Ν. 1894/1990. 

β. Του άρθρου 203 του Π.Δ. 410/95 «Δημοτικός και Κοι¬ 
νοτικός Κώδικας». 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την τοπική Αυτοδιοίκηση κ.α. διατάξεις). 

3. Την αριθ. 16006/97 απόφαση του Γεν. Γραμμ. Περιφ. 
Θεσσαλίας (εξουσιοδότηση Προϊσταμένου Δ/νσης Τοπ. 
Αυτ/σης και Δ/σης Ν.Μαγνησίας για υπογραφή εγγρά¬ 
φων). 

4. Την αριθ.136187/99 απόφαση του Γεν. Γραμμ. Περιφ. 
Θεσσαλίας με την οποία καταργήθηκε η Σχολική Επιτρο¬ 
πή Τεχνικού Επαγγελματικού Λυκείου Αλμυρού (1ου ΤΕΕ). 

5. Την αριθ.334/99 απόφαση του Δημστ.Συμβουλίου Αλ¬ 
μυρού, αποφασίζουμε: 

Άρθρο Ιο 

Συνιστάται στο Δήμο Αλμυρού του Νομού Μαγνησίας 
ίδιο Νομικό Πρόσωπο με την επωνυμία «Γ Ενιαία Σχολική 
Επιτροπή 1ου Τ.Ε.Ε., 2ου Τ.Ε.Ε., Ι.Ε.Κ. και Σ.Ε.Κ. Δήμου 
Αλμυρού. 

Άρθρο 2ο 

Σκοπός του νομικού προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
αγαθών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων, με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικότερα 
η λήψη όλωντων μέτρωνπου κρίνονταί αναγκαία για τη στή¬ 
ριξη της διοικητικής λειτουργίας των σχολικών μονάδων. 

Άρθρο 3ο 

Το Νομικό Πρόσωπο διοικείται από 11 μελές Διοικητικό 
Συμβούλιο απστελούμενο από: 


α) Τον εκάστστε Δήμαρχο ή Αντιδήμαρχο ως Πρόεδρο, 
β) Δύο Δημοτικούς Συμβούλους, 
γ) Τους Διευθυντές Σχολείων. 

δ) Τους εκπροσώπους των Συλλόγων γονέων και Κηδε¬ 
μόνων των αντίστοιχων Σχολείων. 

ε) Τους εκπροσώπους των Μαθητικών Κοινοτήτων των 
αντίστοιχων Σχολείων. 

Άρθρο 4ο 

Η θητεία του πρώτου Δ.Σ. του νομικού προσώπου λήγει 
με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Διοικητικό Συμβούλιο εκλέγει Αντιπρόεδρο και 
Γραμματέα. 

Άρθρο 5ο 

Πόροι του νομικού προσώπου είναι: 
α) Ετήσια επιχορήγηση του Δήμου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Άρθρο 6ο 

Περιουσία δεν υπάρχει. 

Άρθρο 7ο 

Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Άρθρο 8ο 

Ακροτελεύτιο Άρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 22 Νοεμβρίου 1999 

Με εντολή Γενικού Γραμματέα Περιφέρειας Θεσσαλίας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

- 4 - 

Αριθ. 136847 (6) 

Τροποποίηση της συστατικής πράξης της δημοτικής επι¬ 
χείρησης Ζαγοριανός Οργανισμός Ανάπτυξης Δήμου 
Ζαγοράς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των αρθρ. 277-284 του Π.Δ. 410/95 (Δη¬ 
μοτικός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθ. 16006/29.8.1997 απόφαση του Γεν. Γραμμα- 

τέα Περιφ.Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Ν. Μαγνησίας για υπο¬ 
γραφή εγγράφων. 

4. Την αριθ. 11321/17.5.95 απόφαση του Περιφ. Δ/ντή 
Μαγνησίας περί σύστασης της δημοτικής επιχείρησης 
«Ζαγοριανός Οργανισμός Ανάπτυξης Δήμου Ζαγοράς». 

5. Την αριθ. 183/99 απόφαση του Δημοτ. Συμβουλίου 
Ζαγοράς, αποφασίζουμε: 

Τροποποιούμε την αριθ. 11321/17.5.95 απόφαση του 
Περιφ.Δ/ντή Μαγνησίας, ως εξής: 

Ως προς το άρθρο 2. 

Εγκρίνεται η διεύρυνση των σκοπών της Δημοτικής Επι¬ 
χείρησης ΖΑΓΟΡΙΑΝΟΣ ΟΡΓΑΝΙΣΜΟΣ ΑΝΑΠΤΥΞΗΣ 
(ΖΑΓ.ΟΡ.Α) με την προσθήκη και των εξής: 

Η κοινωνική ανάπτυξη του Δήμου και παρεμφερείς μ’ 
αυτή σκοποί, όπως η ανάπτυξη δομών και υπηρεσιών κοι¬ 
νωνικής πρόνοιας, ενίσχυσης της απασχόλησης, ενίσχυ¬ 
σης και υποστήριξης της οικογένειας, υποστήριξης ατό¬ 
μων με ειδικές ανάγκες, παιδιών κ.λπ., κέντρα νεότητας, 
κέντρα υποστήριξης της τρίτης ηλικίας, κέντρα υποστή¬ 
ριξης εξαρτημένων ατόμων, παραβατών και ομάδων που 
απειλούνται με αποκλεισμό (παλλινοστούντες, τσιγγάνοι, 
μετανάστες κ.λπ.). 

Η Επιχείρηση μπορεί να αναλάβει: 

α) Τη δημιουργία και λειτουργία δομών και υπηρεσιών 
όπως αναφέρονται πιο πάνω, δηλ. βρεφονηπιακών σταθ¬ 
μών, παιδικών σταθμών, κέντρων δημιουργικής απασχό¬ 
λησης παιδιών. 

β) Τη στήριξη μονογονεϊκών οικογενειών και εν γένει 
υποστήριξη του θεσμού της οικογένειας. 

γ) Την στήριξη ατόμων με ειδικές ανάγκες. 

δ) Τη δημιουργία και λειτουργία κέντρων νεότητας. 

ε) Την υποστήριξη εξαρτημένων ατόμων, παραβατών 
και γενικά ομάδων που απειλούνται με αποκλεισμό, με 
στόχο τη συγκράτηση των κατοίκων στην περιφέρεια του 
Δήμου και την προσέλκυση νέων κατοίκων από τα αστικά 
κέντρα, οι οποίοι θα μπορούν να βρουν υπηρεσίες και δο¬ 
μές εφάμιλλες μ 1 αυτές των αστικών κέντρων. 

Η περιφερειακή ανάπτυξη και η υλοποίηση έργων υπο¬ 
δομής στην περιοχή του Δήμου Ζαγοράς, αναλαμβάνο¬ 
ντας πρωτοβουλίες και έργα προς όφελος των κατοίκων 
και των φορέων της, όπως: 

α) Τη σύνταξη μελετών για την ένταξη της Επιχείρησης, 
κατοίκων και φορέων σε νόμους και επιδοτήσεις. 

β) Η υποβοήθηση των κατοίκων και των φορέων για 
αξιοποίηση των φυσικών πόρων. 

γ) Η υλοποίηση (μελέτη, κατασκευή και επίβλεψη) έρ¬ 
γων υποδομής, με έμφαση τα μικρά έργα υποδομής της 
περιοχής του Δήμου Ζαγοράς με στόχο την ανάπτυξη των 
υποδομών της περιοχής και τη βελτίωση του βιοτικού επι¬ 
πέδου των κατοίκων της, με σεβασμό στο περιβάλλον και 
την παράδοση. 

Ως προς το άρθρο 6 

Ο Δήμος Ζαγοράς διαθέτει στην επιχείρηση χρηματικό 
ποσό 10.000.000 δρχ. ως αρχικό κεφάλαιό της. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Ζαγοράς οικ. έτους 
1999 ύψους 7.000.000 δρχ. και στον Κ.Α. 2/212. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 22 Νοεμβρίου 1999 

Με εντολή Γ ενικού Γ ραμματέα Περιφέρειας Θεσσαλίας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

- » . . 

Αριθ. 135370 (7) 

Τροποποίηση της συστατικής πράξης της δημοτικής επι¬ 
χείρησης «Κέντρο Ιατρικής Πρόληψης - Πρόνοιας και 
Δημιουργικής Απασχόλησης Παιδιού» Δήμου Αλμυρού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθ. 16006/29.8.1997 απόφαση του Γεν. Γραμ¬ 
ματέα Περιφέρειας Θεσσαλίας (εξουσιοδότηση Προϊ¬ 
σταμένου Δ/νσης Τοπ. Αυτ/σης και Δ/νσης Ν. Μαγνησίας 
για υπογραφή εγγράφων). 

4. Την αριθ. 14997/6.9.96 απόφαση του Αναπλ. Περιφ. 
Δ/ντή Μαγνησίας (ΦΕΚ 873/τ. Β'/17.9.96) περί σύστασης 
της Δημοτ. Επιχείρησης Κέντρο Ιατρικής Πρόληψης - 
Πρόνοιας και Δημιουργικής Απασχόλησης Παιδιού Δή¬ 
μου Αλμυρού, όπως τροποποιήθηκε μεταγενέστερα. 

5. Την αριθ. 246/99 απόφαση του Δημοτικού Συμβουλί¬ 
ου Αλμυρού, αποφασίζουμε: 

Τροποποιούμε την παράγρ. 7 της 14997/6.9.1996 από¬ 
φασης του Αναπληρωτή Περιφ. Δ/ντή Μαγνησίας ως 
εξής: 

Ο Δήμος Αλμυρού διαθέτει στην επιχείρηση χρηματικό 
ποσό 75.000.000 δρχ. ως αρχικό κεφάλαιό της. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Αλμυρού οικ. έτους 
1999 ύψους 55.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 22 Νοεμβρίου 1999 

Με εντολή Γενικού Γ ραμματέα Περιφέρειας Θεσσαλίας 
Ο Διευθυντής κ.α. 

ΔΑΝΑΗ ΧΡΙΣΤΟΓΙΑΝΝΗ 

-Φ- 

Αριθ. 434 (8) 

Σύσταση ιδίου Νομικού Προσώπου στο Δήμο Κάσου, 
Επαρχίας Καρπάθου, Νομού Δωδεκανήσου με την 
επωνυμία «Πολιτιστικός Οργανισμός Δήμου Κάσου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (Α 231). 

2. Την αριθ. 97/99 απόφαση του Δημοτικού Συμβουλίου 
Κάσου για τη σύσταση Πολιτιστικού Οργανισμού, απο¬ 
φασίζουμε: 

1. Συνιστούμε στο Δήμο Κάσου, Επαρχίας Καρπάθου 
Νομού Δωδ/σου, ίδιο Νομικό Πρόσωπο με την επωνυμία 
«Πολιτιστικός Οργανισμός Δήμου Κάσου». 

2. Σκοπός του Νομικού Προσώπου είναι: 

α. Η πραγματοποίηση κάθε είδους πολιτιστικών, μουσι- 
κοχορευτικών, λαογραφικών και άλλων παραδοσιακών 
εκδηλώσεων στην Κάσο και η διοργάνωση ανάλογων δια¬ 
λέξεων και ομιλιών. 

β. Ο εορτασμός κατ’ έτος της επετείου του ολοκαυτώ¬ 
ματος της Κάσου στις 7 Ιουνίου και των άλλων εθνικών 
εορτών. 

γ. Η συλλογή λαογραφικών, αρχαιολογικών, ιστορικών 
κ.λπ. ευρημάτων και η οργάνωσή τους σε ανάλογα μου¬ 
σεία. 

δ. Η έκδοση εντύπων σχετικών με την ιστορία, λαογρα¬ 
φία, παράδοση και πολιτισμό της Κάσου. 

ε. Η καταγραφή εθίμων, παραδόσεων, χορών, μουσι¬ 
κών σκοπών κ.λπ. και η οργάνωση μαθημάτων λύρας, χο¬ 
ρού, τραγουδιού για παιδιά και νέους. 

στ. Η επεξεργασία ειδικών θεμάτων πολιτισμού και πα¬ 
ράδοσης και η παρουσίασή τους από ειδικούς επιστήμο¬ 
νες. 

ζ. Η οργάνωση συνεδρίων με ανάλογα θέματα. 

η. Η προκήρυξη συγγραφής της Κασιώτικης Ιστορίας 
(με ιδιαίτερη έμφαση στη ναυτική παράδοση, στην επα¬ 
νάσταση του 1821 και στο ολοκαύτωμα, στις παροικίες 
του εξωτερικού κ.λπ. με έρευνα στις πηγές). 

θ. Η συνεργασία και ο συντονισμός των ενεργειών των 
Πολιτιστικών φορέων του νησιού και των παροικιών για 
την παραγωγή πολιτιστικών αγαθών. 

ι. Η πραγματοποίηση θεατρικών, κινηματογραφικών 
παραστάσεων, συναυλιών κ.λπ., η οργάνωση εκθέσεων 
έργων τέχνης. 

Άρθρο 2 

Διοίκηση 

Ο Πολιτιστικός Οργανισμός διοικείται από το Διοικητικό 
Συμβούλιο η θητεία του οποίου είναι τετραετής και ακο¬ 
λουθεί τη δημοτική περίοδο. 

- Σε ειδική συνεδρίαση, τον μήνα Αύγουστο, στην οποία 
θα συμμετέχουν και εκπρόσωποι όλων των φορέων του 
νησιού και των παροικιών, θα γίνεται ο βασικός προγραμ¬ 
ματισμός των εκδηλώσεων του επόμενου έτους. 

Άρθρο 3 
Πόροι 

Πόροι του πολιτιστικού οργανισμού είναι: 

- Επιχορηγήσεις του Δήμου Κάσου. 

- Επιχορηγήσεις από Κρατικούς και Νομαρχιακούς Φο¬ 
ρείς. 

- Έσοδα από το Κληροδότημα Συλβέστρου και άλλα 
έσοδα από περιουσιακά στοιχεία. 

- Εισπράξεις από την πραγματοποίηση των εκδηλώσε¬ 
ων. 

- Κάθε είδους δωρεές σε χρήμα ή είδος, εισφορές, κλη¬ 
ρονομιές κ.λπ. προς τον πολιτιστικό οργανισμό. 

Άρθρο 4 
Χώρος Δράσης 

α. Οι εκδηλώσεις του Πολιτιστικού Οργανισμού, πραγ¬ 
ματοποιούνται στο Κέντρο Νεότητας Κάσου, στη Δημοτι¬ 
κή βιβλιοθήκη, στο κτήριο του παλαιού Δημοτικού Σχο¬ 
λείου Αρβανιτοχωριού, στο κτήριο του παλαιού Γυμνα¬ 


σιακού κτηρίου ή σε άλλα κτήρια ή και υπαίθριους χώ¬ 
ρους κατά περίπτωση. 

β. Βασικός στόχος είναι η ανέγερση σύγχρονου πολιτι- 
σκού κέντρου και ο εξοπλισμός του, σύμφωνα με την αρ¬ 
χιτεκτονική παράδοση του νησιού που θα στεγάσει όλες 
τις δραστηριότητες του Πολιτιστικού Οργανισμού. 

- Η παρούσα δεν προκαλεί δαπάνη σε βάρος του δημο¬ 
τικού προϋπολογισμού οικ. έτους 1999. 

- Το ύψος της δαπάνης που θα προκύψει μεταγενέστε¬ 
ρα δεν μπορεί να προϋπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κάρπαθος, 11 Νοεμβρίου 1999 

Με εντολή Γ ενικού Γ ραμματέα Περιφέρειας 

Ο Διευθυντής 

ΡΙΖΟΣ ΡΙΖΟΠΟΥΛΟΣ 

-*- 

(9) 

Χορήγηση άδειας άσκησης επαγγέλματος Δημόσιας Υγι¬ 
εινής στο Μουδούρογλου Ελευθέριο του Σάββα. 

Ο ΝΟΜΑΡΧΗΣΔΡΑΜΑΣ 

ΜετηνΔΎ.Π. 12104/1.12.1999 απόφαση του Νομάρχη 
Δράμας που εκδόθηκε σύμφωνα με τις διατάξεις του άρ¬ 
θρου 4του Π.Δ. 83/89 και της Α4/4165/7.11.90 απόφασης 
χορηγήθηκε άδεια άσκησης επαγγέλματος Δημόσιας 
Υγιεινής στο Μουδούρογλου Ελευθέριο του Σάββα. 

Με εντολή Νομάρχη 

Ο Διευθυντής 

ΧΡΗΣΤΟΣ ΧΑΤΖΟΥΡΙΔΗΣ 

♦ 

( 10 ) 

Χορήγηση άδειας άσκησης επαγγέλματος Εργοθερα- 
πευτού στο Γεραλέξη Γεώργιο - Δημόκριτο του Βασι¬ 
λείου. 

Ο ΝΟΜΑΡΧΗΣ ΙΩΑΝΝΙΝΩΝ 

Με τη 16557/30.11.99 απόφαση του Νομάρχη Ιωαννί- 
νων, που εκδόθηκε σύμφωνα με τις κείμενες διατάξεις, 
χορηγήθηκε άδεια άσκησης επαγγέλματος Εργοθερα- 
πευτού, στον Γεραλέξη Γεώργιο - Δημόκριτο του Βασι¬ 
λείου, για όλη την Επικράτεια. 

Με εντολή Νομάρχη 

Ο Διευθυντής 

I. ΝΙΚΟΠΟΥΛΟΣ 

-♦- 

Αριθ. Ε,Β. 4742 (11) 

Ανάκληση εν μέρειτης 3495/61 απόφασης Νομάρχη Κο¬ 
ζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Την αριθμ. 3495/14.9.61 απόφασή μας περί μεταβι- 
βάσεως κοινοχρήστων εκτάσεων του αγρ/τος Άνω και Κά¬ 
τω Πτολ/δος στο Δήμο Πτολ/δος. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης» όπως τροποποιήθηκε και συμπληρώθηκε μετά- 

γενέστερα και των εκτελεστικών από 28.6.55 και 23.11.56 
Β.Δ. «περί επεκτάσεωςτων αρμοδιοτήτων των Νομαρχών». 

3. Τις γενικές διατάξεις περί ανακλήσεως του Δ/κού Δι¬ 
καίου. 

4. Τα αριθμ. 1674/99 και 1786/21.9.99έγγραφα του Τρή¬ 
ματος Τοπογραφίας από τα οποία προκύπτει ότι κακώς 
μεταβιβάστηκε το αριθμ. 285 τεμάχιο, χέρσο Ο.Δ. έτους 
1934 -1935, με έκταση 11.080 τ.μ. στο Δήμο Πτολ/δος διό¬ 
τι είχε συμπεριληφθεί στη Συμ/κή διανομή έτους 1957 - 
1958 αγρ/τος Πτολ/δος για ανταλλαγή κληροτεμαχίων 
κληρούχωντου ιδίου αγρ/τος που είχαν καταστραφεί από 
την κατασκευή της αποστραγγιστικής τάφρου. 

5. Τις διατάξεις του Ν. 2218/94 «περί Νομαρχιακής 
Αυτ/σης» όπως αυτός συμπληρώθηκε και ανπκαταστά- 


θηκε μεταγενέστερα με τους Ν. 2240/95 και 2503/97. 

6. Τον Οργανισμό Νομαρχιακής Αυτ/σης που δημοσιεύ- 
θηκε στο ΦΕΚ 326/95τεύχος Β. 

7. Την αριθμ. 2α/8 Μαΐου 1995 διαπιστωτική πράξη μας. 

8. Την αριθμ. 1950/10 Αυγούστου 1995 απόφασή μας 
περί κατανομής του προσωπικού, αποφασίζουμε: 

Ανακαλούμε εν μέρει, σύμφωνα με τα παραπάνω, την 
αριθμ. 3495/61 απόφασή μας ως προς το αριθμ. 285 τε¬ 
μάχιο, χέρσο Ο.Δ. έτους 1934 -1935 αγρ/τος Πτολ/δος με 
έκταση 11.080 τ.μ. 

Κοζάνη, 22 Νοεμβρίου 1999 

Ο Νομάρχης 
Π. ΜΗΤΛΙΑΓΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


